EL CASTELL D'ALAQUÀS ACULL L'ACTE DE LLIURAMENT DELS IV PREMIS D'INVESTIGACIÓ JOVE
29/11/2022

# EL CASTELL D'ALAQUÀS ACULL L'ACTE DE LLIURAMENT DELS IV PREMIS D'INVESTIGACIÓ JOVE

*   29/11/2022
*   [Joventut](/categoria/15/0/joventut)
*   [Imprimir](#)
*   Compartir
*    https://www.alaquas.org/documento.asp?id\_do=21003

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21003%2F0&title=Ajuntament%20d%27Alaqu%C3%A0s.%20Premsa.EL%20CASTELL%20D%27ALAQU%C3%80S%20ACULL%20L%27ACTE%20DE%20LLIURAMENT%20DELS%20IV%20PREMIS%20D%27INVESTIGACI%C3%93%20JOVE)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21003/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/21003/29112022whatsapp_image_2022-11-29_at_12_29_33_Form_4.jpg)](https://www.alaquas.org/ficheros/documentos/2022/2/21003/29112022whatsapp_image_2022-11-29_at_12_29_33_Form_10.jpg "<a href='https://www.alaquas.org/ficheros/documentos/2022/2/21003/29112022whatsapp_image_2022-11-29_at_12_29_33_Form_10.jpg' target=_blank><i class='fa fa-external-link' aria-hidden='true'></i>.EL CASTELL D'ALAQUÀS ACULL L'ACTE DE LLIURAMENT DELS IV PREMIS D'INVESTIGACIÓ JOVE</a>")

Els Premis d'Investigació Jove són organitzats de manera conjunta per la Federació d'Instituts d'Estudis del País Valencià, Escola Valenciana, Caixa Popular i la Institució Alfons el Magnànim (Diputació de València), amb el suport de l'Ajuntament d'Alaquàs i la Conselleria d'Educació, Cultura i Esports.

El Castell d’Alaquàs va acollir el passat divendres 25 de novembre l’acte de lliurament dels IV Premis d’Investigació Jove organitzats de manera conjunta per la Federació d’Instituts d’Estudis del País Valencià, Escola Valenciana, Caixa Popular i la Institució Alfons el Magnànim (Diputació de València), amb el suport de l’Ajuntament d’Alaquàs i la Conselleria d’Educació, Cultura i Esports. Un reconeixement a l’alumnat i també al professorat que els encoratja i guia en l’elaboració de les investigacions. La participació en els Premis s’incrementa cada any entre els centres de secundària.

L’acte de lliurament dels premis va comptar amb la presència de l’Alcalde d’Alaquàs Toni Saura, el Regidor de Cultura, Fran Evangelista, el secretari autonòmic de Cultura i Esports Ximo López Camps i els i les representants de les institucions convocants i patrocinadores, entre elles, la membre de l’Equip Directiu d’Escola Valenciana, Montse Morales, el representant de Caixa Popular a Alaquàs, Pedro Jiménez, el subdirector de la Institució Alfons el Magnànim, Enric Estrela i el representant de la Federació d’Instituts d’Estudis del PV, Antoni Esteve.

En aquesta edició han resultats premiats alumnes de huit centres de tota la Comunitat Valenciana. En la Modalitat Batxillerat, amb el treball «La salut mental en l’alumnat de secundària i batxillerat», ha sigut premiat l’alumnat de l’IES BADIA DEL BAVER (Alacant, l’Alacantí).  Com a finalistes, en la Modalitat Batxillerat, amb els treballs «Gamer zone: entre els límits i l’addicció», de l’IES LUÍS GARCÍA BERLANGA (Sant Joan d’Alacant, l’Alacantí); «Desgranando el verlan desde una perspectiva sociolingüística», de l’IES CID CAMPEADOR (València, l’Horta); «Som el que mengem?», de l’IES JOAN FUSTER (Sueca, la Ribera Baixa); «La Puríssima, història d’una casa llegendària en l’oblit», dels IES CAMP DE TÚRIA (Llíria, el Camp de Túria), l’IES SALVADOR GADEA (Aldaia, l’Horta Sud), l’IES SANT VICENT FERRER (Algemesí, la Ribera Alta) i l’IES LA VEREDA (La Pobla de Vallbona, el Camp de Túria); «Projecte 3s (semàfor segur i sostenible) »  de l’IES Penyagolosa de Castelló de la Plana.

En la Modalitat Cicles Formatius, han sigut premiats els treballs «Determinació de l’ecotoxicitat del glifosat» del CIPFP VICENT BLASCO IBÁÑEZ i «Elaboració de cervesa  sense alcohol ecològica artesanal de la comunitat valenciana» del CIPFP VICENT BLASCO IBAÑEZ. Com a finalistes en la Modalitat ESO, el treball «Conservació de les torres d’horta de la Vila Joiosa» de l’IES MARCOS ZARAGOZA (La Vila Joiosa, la Marina Baixa).

 A més del guardó econòmic que reben els treballs guanyadors, el premi inclou un lot de llibres per als respectius centres. Així mateix, els treballs guanyadors es publiquen cada any en un número especial de la revista Bastida.